钦定古今图书集成/理学汇编/学行典/第073卷 > 书经 > 《毕命》
## 钦定古今图书集成/理学汇编/学行典/第073卷 > 书经 > 《毕命》

“不刚不柔”，厥德允修。

〈蔡传〉“不刚所以保之”，“不柔所以釐之”，不刚不柔，其德信乎其修矣。〈大全〉王氏炎曰：忿其不从而以刚制之，则必怨，虑其难制而以柔遇之，则必玩。惟不偏于刚柔，而处之以中，则德允修而商人化矣。　叶氏曰：“不刚不柔”，即宽而有制，从容以和之意。周公、君陈、毕公非有意于同，同合于道耳。